Ammentu de unu ziu
(pro sa morte de Ziu Egidiu Chessa)

Ziu caru, a edade ‘e ottant’annos
Sa vida sua at tentu detenninu.
Ca gai at decretadu su Destinu
A ponner fine a penas e affannos.

Làssada in vida otto fizzos mannos
Chi sempre lu cheriana vicinu
E s'isposa chi amadu l’at continu
Lassa s'iscura in lutuosos pannos.

De ammirare est sa sua bravura
Che genitore dignu ‘e tantu zelu
In mesu ‘e tribulias sempre in gherra;

Como in su Regnu ‘e sa Celeste Altura
Lis siana apagadas in su Chelu
Tottu sas sufferensias de sa Terra.

Ulassa su 12 de Sant' Andria 2007